Thomas Bayes

**Thomas Bayes** (født cirka 1702 i London, død 7. april 1761 i Royal Tunbridge Wells) var en engelsk matematiker, statistiker og presbyteriansk prest.  

## Liv og virke
### Livsløp
Thomas Bayes var sønn av den presbyterianske prest Joshua Bayes (1671–1746). Bayes studerte fra 1719 logikk og teologi ved Universitetet i Edinburgh. Idet han ikke var anglikaner, fikk han ikke lov til å studere verken ved Cambridge eller Oxford. 

Han ble ordinert i 1727, og deretter assisterte han sin far i hans virke i Hatton Garden i Holborn. I 1731 ble han presbyteriansk sogneprest i Tunbridge Wells sørøst for London. I 1752 ble han pensjonist. 

### Statistiker
Hvordan det kom til at han ble opptatt av sannsynlighetsteori er omstridt, men det kan tenkes at det skyldtes hans lesning av Abraham de Moivre, som han kanskje fikk privatundervisning fra som ungdom i London. 

Han var den første som indikerte asymptotiske egenskaper ved rekkeutviklinger, men er mest kjent for å ha beskrevet en matematisk formel som senere av Richard H. Price er blitt omformulert til Bayes' teorem. Dette gav opphav til Bayes-analyse. 

I 1742 ble han *fellow* i Royal Society, muligens som følge av hans stridsskrift mot George Berkeley, der han forsvarte sin analysemetode.

### Grav
Hans grav befinner seg på gravlunden Bunhill Fields i Moorgate nord i London; der ble det begravet mange nonkonformister. I 1969 ble dens restaurering bekostet av gaver fra statistikere fra hele verden.

## Verker
Han er kjent for å ha publisert flere essays, men fremfor alt to større verker i løpet av sin levetid; ett teologisk og ett matematisk:

#*Divine Benevolence, or an Attempt to Prove That the Principal End of the Divine Providence and Government is the Happiness of His Creatures* (1731).
#*An Introduction to the Doctrine of Fluxions, and a Defence of the Mathematicians Against the Objections of the Author of The Analyst* (publisert anonymt i 1736), der han forsvarte det logiske fundament for Isaac Newtons matematiske analyse («fluxions») mot kritikk fra George Berkeley, forfatteren av *[[The Analyst]]*.

### Essays
* Thomas Bayes, "An essay towards solving a Problem in the Doctrine of Chances." Bayes's essay in the original notation.
* Thomas Bayes, 1763, "An essay towards solving a Problem in the Doctrine of Chances." Bayes's essay as published in the Philosophical Transactions of the Royal Society of London, Vol. 53, p.&nbsp;370, on Google Books.
* Thomas Bayes, 1763, "A letter to John Canton," *Phil. Trans. Royal Society London* 53: 269–71.

## Referanser


## Litteratur
* D. R. Bellhouse, .
* D. R. Bellhouse, 2004, "The Reverend Thomas Bayes, FRS: A Biography to Celebrate the Tercentenary of His Birth," *Statistical Science* 19 (1): 3–43.
*F. Thomas Bruss (2013), "250 years of 'An Essay towards solving a Problem in the Doctrine of Chance. By the late Rev. Mr. Bayes, communicated by Mr. Price, in a letter to John Canton, A. M. F. R. S.' ", , Jahresbericht der Deutschen Mathematiker-Vereinigung, Springer Verlag, Vol. 115, Issue 3–4 (2013), 129–133.
* Dale, Andrew I. (2003.)  "Most Honourable Remembrance: The Life and Work of Thomas Bayes".  . Springer, 2003.
* ____________. "An essay towards solving a problem in the doctrine of chances" in Grattan-Guinness, I., ed., *Landmark Writings in Western Mathematics*. Elsevier: 199–207. (2005).
* Michael Kanellos. "18th-century theory is new force in computing" CNET News, 18 February 2003.
* McGrayne, Sharon Bertsch. (2011). *The Theory That Would Not Die: How Bayes's Rule Cracked The Enigma Code, Hunted Down Russian Submarines, & Emerged Triumphant from Two Centuries of Controversy.* New Haven: Yale University Press.   OCLC 670481486
* Stigler, Stephen M. "Thomas Bayes's Bayesian Inference," *[[Journal of the Royal Statistical Society]]*, Series A, 145:250–258, 1982.
* ____________. "Who Discovered Bayes's Theorem?" *The American Statistician*, 37(4):290–296, 1983.